கேள்வி: எண்ணிம ஆவணச் சுட்டி பற்றி தகவல் சொல்.
பதில்: எண்ணிம ஆவணச் சுட்டி (''digital object identifier'') அல்லது எ.ஆ.சு. (ஆங்கிலம்:DOI) என்பது ஒரு சரம் (கணினியியல்). இது எண்ணிம முறையில் உள்ள எண்ணிம ஆவணம் அல்லது பொருள்களைத் தனித்துவமாக சுட்டிட பயன்படும் சுட்டியாகும். இணைந்துள்ள ஆவணத்தின் மேனிலைத் தரவுகள் எ.ஆ.சு பெயருடன் சேமிக்கப்படுகிறது. இந்த மேனிலைத் தரவுகளில் ஆவணம் சேமிக்கப்பட்டுள்ள இடம், உரலி போன்றவை, குறிக்கப்பட்டிருக்கும். ஓர் ஆவணத்திற்கான உரலியும் பிற மேனிலை தரவுகளும் மாறலாம்; ஆனால் எ.ஆ.சு மாறாது நிலைத்திருக்கும். எனவே எளிய உரலிகள் மூலம் சுட்டப்படுவதை விட எ.ஆ.சு மூலமாக தொடர்புகள் இணைக்கப்படும்போது அவை நிலையாக இருக்கும். உரலி மாறினால் பதிப்பித்தவர் மேனிலைத் தரவுகளில் மட்டுமே மாற்றங்கள் மேற்கொள்ள வேண்டியிருக்கும்.
கேள்வி: எண்ணிம ஆவணச் சுட்டி - பயன்பாடு பற்றி விளக்கவும்.
பதில்: எ. ஆ. சுவை பின்வருமிடங்களில் பயன்படுத்துகின்றனர்: * மேற்கொள் தேவைப்படும் இடங்களில் (நூல், இதழில் வெளியாகும் கட்டுரைகள்) இவை 3,000-க்கும் மேற்பட்ட வெளியீட்டாளர்களால் பயன்படுத்தப்படுகிறது. * ஆராய்ச்சி கட்டுரைகள், தொழில்நுட்ப தகவல் வழங்குமிடங்கள் மற்றும் அறிவியல் தரவுக் கூடங்களில்; * ஐரோப்பிய ஒன்றியம் அரசாங்க வெளியீட்டாளர்கள்; * கேளிக்கைச் சுட்டிப் பதிவு.